钦定古今图书集成/明伦汇编/交谊典/第045卷 > 《沁园春》〈答余叔良〉辛弃疾
## 钦定古今图书集成/明伦汇编/交谊典/第045卷 > 《沁园春》〈答余叔良〉辛弃疾

“我试评君，君定何如，玉川似之。记李花初发，乘云笑
语，梅花开后，对月相思。”白发重来，画桥一望，秋水长
天孤鹜飞。同吟处，看珮摇明月，衣卷青霓。相君高
节崔嵬。是此处耕岩与钓溪。被西风吹尽，村箫社鼓，
青山留得，松盖云旗。吊古愁浓，怀人日暮，一片心从
天外归。新词好，似凄凉楚些，字字堪题。